NaiveNeuron/SloPal huggingface dataset:
Bugár, Béla, podpredseda NR SR (2016-10-12):
Prezentujme sa a hlasujme. (Hlasovanie.) Prítomných 139 poslancov, za návrh 101, proti 19, zdržalo sa 19. Konštatujem, že tento vládny návrh zákona sme schválili. Teraz budeme hlasovať v druhom čítaní o vládnom návrhu zákona, ktorým sa mení a dopĺňa zákon č. 442/2012 Z. z. o medzinárodnej pomoci a spolupráci pri správe daní, tlač 185. Pani poslankyňa Irén Sárközy, ako spravodajkyňa máte slovo. (Hlasovanie o vládnom návrhu zákona, ktorým sa mení a dopĺňa zákon č. 442/2012 Z. z. o medzinárodnej pomoci a spolupráci pri správe daní v znení zákona č. 359/2015 Z. z. a ktorým sa mení a dopĺňa zákon č. 359/2015 Z. z. o automatickej výmene informácií o finančných účtoch na účely správy daní a o zmene a doplnení niektorých zákonov , tlač 185.)
Krištúfková, Petra, poslankyňa NR SR (2018-11-29):
Ďakujem pekne za slovo, pani podpredsedníčka. Vážené kolegyne, vážení kolegovia, som veľmi rada, že viacerí z nás tu majú v tejto chvíli rovnaký názor a rovnaký cieľ a že koalícia prišla s týmto návrhom, tak isto ako aj pani poslankyňa Verešová, ktorá tu stála predo mnou. Návrh na zvýšenie daňového bonusu je skutočne dobrý návrh a je to krok správnou cestou, pretože podporuje rodiny pracujúcich rodičov. Avšak nemôžeme súhlasiť s tým, že sa týka len detí do šesť rokov. A preto aj podávame pozmeňujúci návrh, v ktorom navrhujeme, aby sa zvýšenie daňového bonusu na dvojnásobok týkal všetkých nezaopatrených detí a nielen detí do šesť rokov, ako predložil návrh MOST – HÍD. Všetci dobre veľmi vieme, že čím sú deti staršie, tým stúpajú aj náklady. A náklady stúpajú vo všetkých oblastiach, či je to strava, ošatenie, alebo mimoškolské aktivity. A čo sa týka nás, ak tu chceme hovoriť o skutočnej podpore pre rodiny, ak naozaj chceme zastaviť demografický pokles a ak to myslíme naozaj vážne, že rodina je základ a potrebuje ekonomickú stabilitu, tak sa musíme postarať o všetky nezaopatrené deti, nielen o deti do šesť rokov. A preto zvýšenie daňového bonusu na dvojnásobok, na sumu 44,34 euro, sa musí týkať aj rodín s deťmi staršími ako šesť rokov. Tento predložený návrh, samozrejme, podporíme aj v druhom čítaní, pretože práve rodiny s deťmi sú našou prioritou. Ale chcem vás poprosiť o podporu pre tento náš pozmeňujúci návrh, pretože len vtedy to bude spravodlivé voči všetkým pracujúcim rodičom. Predložím teraz pozmeňujúci a doplňujúci návrh. Predkladám pozmeňujúci a doplňujúci návrh k návrhu zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov, sa mení a dopĺňa takto: V čl. I bod 1 § 33 odsek 1 znie: „(1) Daňovník, ktorý v zdaňovacom období dosiahol zdaniteľné príjmy podľa § 5 aspoň vo výške šesťnásobku minimálnej mzdy alebo ktorý dosiahol zdaniteľné príjmy podľa § 6 ods. 1 a 2 aspoň vo výške šesťnásobku minimálnej mzdy a vykázal základ dane z príjmov podľa § 6 ods. 1 a 2, si môže uplatniť daňový bonus na každé vyživované dieťa žijúce v domácnosti s daňovníkom, pričom prechodný pobyt dieťaťa mimo domácnosti nemá vplyv na uplatnenie tohto daňového bonusu. Suma daňového bonusu, o ktorú sa znižuje daň, je 44,34 eur mesačne.“ Veľmi pekne ďakujem.
Kollár, Boris, predseda NR SR (2022-02-02):
S ďalšou faktickou poznámkou vystúpi pán poslanec Kočiš.
Šeliga, Juraj, poslanec NR SR (2022-02-25):
Ďakujem veľmi pekne, pán podpredseda. Dámy a páni, podľa mňa sa drvivá väčšina z nás zhodne na tom, že náš geopolitický priestor sa zmenil a Slovensko je iné Slovensko, ako bolo minulý týždeň, Európa je iná, ako bola minulý týždeň. Ja veľmi oceňujem, vidím tu dvoch bývalých premiérov, že oni to pochopili, hoc v niektorých veciach s nimi iste politicky nesúhlasím a, samozrejme, oni so mnou. Rovnako tu bol aktuálny premiér a ešte bývalý premiér, ktorý si tiež uvedomuje situáciu. Rovnako niektorí poslanci to podľa mňa pochopili z ich vyjadrení, ale, žiaľbohu, naprieč, naprieč týmito lavicami sú ľudia, ktorí to stále nechápu, že za našimi hranicami je vojna, že tam zomierajú ľudia, že Rusko napadlo slobodnú krajinu. Ja vás chcem veľmi pekne poprosiť o podporu tohto uznesenia. Je úplne jasné, je úplne čisté a hovorí o tom, že slobodná krajina – Ukrajina – bola napadnutá ruským agresorom, niečo, čo je neprijateľné, čo je odsúdeniahodné. Rovnako však chcem povedať veľmi jasne, že Národná rada Slovenskej republiky a Slovenská republika nemôže skončiť len pri tom, že budeme prijímať deklarácie, budeme dávať silné vyhlásenia. Verím, že príde rad zákonov, rad opatrení a konkrétnych krokov, ktoré pomôžu ukrajinskému ľudu, ktoré sa postavia za Ukrajinu tak, aby sme nezostali len pri slovách. Je mi veľmi ľúto, že Európska únia na základe blokácie niektorých štátov nenašla odvahu na tvrdšiu reakciu voči ruskej agresii. To je veľké sklamanie a otvára to mnohé otázky. Napriek tomu ešte raz tým, ktorí pochopili vážnosť situácie, ďakujem za konštruktívnu diskusiu, tým, ktorým nie, tak verím, že ju pochopia. Vyjadrujem veľkú solidaritu s ukrajinským ľudom a s Ukrajinou a rovnako aj z tohto miesta, tak ako je napísané v uznesení, vyhlasujem, že Rusko je agresorom, a prosím vás všetkých, naozaj všetkých naprieč politickým spektrom, aby ste podporili toto uznesenie. Ďakujem pekne.
Pellegrini, Peter, predseda NR SR (2015-02-04):
Prezentujme sa a hlasujme o návrhu zákona ako o celku s odporúčaním gestorského výboru schváliť. (Hlasovanie.) Prítomných 139 poslancov, za hlasovalo 81, proti bolo 44, zdržalo sa 14 poslancov. Konštatujem, že sme schválili vládny návrh novely zákona č. 43/2004 Z. z. o starobnom dôchodkovom sporení.
Demian, Jaroslav, poslanec NR SR (2015-05-06):
Pán predseda, keďže sme odhlasovali body zo spoločnej správy, dajte hlasovať o tom, že prerokovaný vládny návrh zákona prerokujeme v treťom čítaní ihneď.
B. Bugár, podpredseda NR SR: (2005-09-23):
(Hlasovanie.) Prítomných 80, za 78, zdržal sa 1, nehlasoval 1. Konštatujem, že sme to schválili. Nech sa páči.
R. Madej, poslanec: (2005-12-06):
No ale odporúčanie pre vás, keď robíte prácu legislatívcov na ministerstve financií a iných rezortoch, vypýtajte si aspoň polovicu odmien a platov týchto štátnych úradníkov, pretože je to ich povinnosť navrhovať kvalitné návrhy zákonov do parlamentu a, samozrejme, aj odmien pána ministra a štátnych tajomníkov, ktorí naozaj nekvalifikovane predkladajú tento návrh zákona v ústavnoprávnom výbore. Ale chcem k samotnému pozmeňujúcemu návrhu povedať, že aj tak nie je akceptovateľné to zvýšenie súdnych poplatkov, ktoré navrhuje aj tento pozmeňujúci návrh. V tých zásadných veciach, kde ide o relatívne čísla, to znamená, kde ide o percentuálnu sadzbu z celkovej hodnoty sporu, tie musia zostať. Ďakujem pekne.
Jurinová, Erika, podpredsedníčka NR SR (2015-05-14):
Teraz dávam možnosť prihlásiť sa do rozpravy ústne. Uzatváram možnosť prihlásiť sa. Do rozpravy je prihlásený pán poslanec Fronc a dávam mu zároveň slovo.
Bugár, Béla, podpredseda NR SR (2017-01-31):
Ďalej v rozprave vystúpi pán poslanec Simon.
P. Hrušovský, predseda NR SR: (2003-11-06):
(Hlasovanie.) Prítomných je 132 poslancov, za 63, proti 52, zdržalo sa 17. Návrh sme neschválili. Prosím ďalšie návrhy.
Laššáková, Jana, podpredsedníčka NR SR (2014-07-10):
Pán poslanec Viskupič, nech sa páči.
Poliačik, Martin, poslanec NR SR (2013-06-28):
Ďakujem, pán podpredseda. Kolegyne, kolegovia, dovoľte, aby som v zmysle § 73 ods. 1 rokovacieho poriadku vystúpil v prvom čítaní k uvedenému návrhu zákona. Predmetný návrh zákona bol doručený poslancom v zákonom ustanovenej 15-dňovej lehote pred schôdzou Národnej rady, na ktorej sa uskutočňuje jeho prvé čítanie, a spĺňa po formálnoprávnej stránke náležitosti v paragrafoch 67 a 68 uvedené v rokovacom poriadku, ako aj náležitosti určené v legislatívnych pravidlách. Predseda Národnej rady preto predmetný návrh zákona zaradil v zmysle § 72 rokovacieho poriadku do programu tejto schôdze. Predseda Národnej rady zároveň vo svojom rozhodnutí č. 539 z 31. mája 2013 navrhol, aby návrh zákona prerokoval ústavnoprávny výbor, výbor pre hospodárske záležitosti a výbor pre financie a rozpočet. Za gestorský výbor navrhol ústavnoprávny výbor s tým, aby výbory predmetný návrh zákona prerokovali v druhom čítaní do 28. augusta 2013 a gestorský výbor do 30. augusta 2013. Zo znenia uvedeného návrhu zákona je zrejmý účel navrhovanej úpravy. Zámerom navrhovanej úpravy je umožniť v bankách zriadenie transparentného účtu, to jest účtu umožňujúceho bezplatný vzdialený prístup pre tretie osoby k informáciám o prijatých a vykonaných platbách majiteľa účtu. Vychádzajúc z oprávnení, ktoré pre mňa ako spravodajcu vyplývajú z rokovacieho poriadku, odporúčam, aby sa Národná rada po všeobecnej rozprave uzniesla podľa § 73 ods. 3 písm. c) rokovacieho poriadku na tom, že uvedený návrh zákona prerokuje v druhom čítaní. Odporúčam zároveň predmetný návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady č. 539. Pán podpredseda, prosím, otvorte všeobecnú rozpravu.
Budaj, Ján, poslanec NR SR (2020-02-20):
Naozaj, pán Galek, to ste si mali odfotiť ešte z vyššia, lebo toto je obraz porazených, tie prázdne lavice SMER-u. Sú tu len tí, ktorí zo zákona tu byť musia. Pán predseda SMER-u povedal, že on tu už nemôže byť, lebo to ohrozuje jeho psychohygienu. Takže ten plat, on v práci nemôže byť, lebo to ohrozuje jeho psychohygienu, a preto má stále ochranku, aby, aby nejak sa ochránil. Pred kým vlastne? Ak sa tu hovorilo, že SMER má veľa, veľa členov, má aj veľa voličov, aspoň mal v minulých voľbách, tí by sa teraz mohli pozrieť, že elita tej ich strany, ako prežíva túto etapu plavby Titanicu, niektorí si našli člny, tam už sú na svojich exkluzívnych vilách, iní zmizli do nejakých dobre platených inštitúcií, ako pán Kažimír. Ďalší zmizli tak, že ani nikto nevie, kde sú. Toto je záver éry Ficovej garnitúry, ktorí ani nemajú odvahu sem prísť a čeliť tým inventúram. Áno, lebo je koniec volebného obdobia a poslanci hovoria o inventúrach. Nakoniec ľudia si to, práve toto zaslúžia. Tu by mali sedieť tí, ktorí toto volebné obdobie tvorili, stvorili a aj dotvorili do tejto chvíle, kedy už posledným člnkom, ktorým chcú ujsť svojmu osudu, sú extrémne populistické návrhy na nakupovanie voličov.
Štefanec, Ivan, poslanec NR SR (2013-12-05):
Ďakujem pekne, pani podpredsedníčka. Chcem najmä poďakovať pánovi poslancovi Miklošovi, ktorý jasne, zreteľne ukázal, že kráľ je nahý. Jasne demaskoval, v čom je rozpočet zlý a prečo je škodlivý pre občanov Slovenska. Pretože zhoršuje udržateľnosť verejných financií, pretože sa sústreďuje len na jednorazové opatrenia, ktoré sú často podfukom. Pán Mikloš hovoril o dividendách z SPP, ja chcem doplniť celkové dividendy zo všetkých štátnych podnikov. Tento rok by mali byť na úrovni 509 mil., budúci rok 991, 2015: 448. Čiže na budúci rok z ničoho nič nám vyskočia dividendy o pol miliardy a potom zas klesnú. Je to len a len účtovnícky podfuk, na základe ktorého je založený štátny rozpočet. Bohužiaľ, ani takéto podfuky nestačia na to, aby vláda ukázala, že sa snaží konsolidovať, pretože konsolidačné úsilie je negatívne, ako bolo viackrát zdôraznené, čo považujem za veľmi, veľmi zlé. Bohužiaľ, zvyšuje sa nám aj nezamestnanosť, zvyšuje sa nám zadlženosť. Vláda prekonáva ďalšiu bariéru dlhovej brzdy, čo je ďalší výkričník, a zvyšuje sa nám daňové zaťaženie. Vláda sa nepoučila z toho, že neúmerným zvýšením daní zvýšila nezamestnanosť a spôsobila aj výpadky v štátnej kase, zavádza novú daň zo straty, z ktorej chce vybrať 112 mil. a absurdne sa snaží pretláčať, absurdne sa snaží likvidovať touto daňou predovšetkým malých podnikateľov. My sme podnikli viacero krokov okrem elektronickej petície, ja som požiadal v mene SDKÚ – Demokratickej strany pána prezidenta, aby tento zákon nepodpísal. Ďakujem pekne.
Pellegrini, Peter, predseda NR SR (2023-11-21):
Ďakujem pekne. Na vaše vystúpenie je osem, osem je len? Osem. Deväť faktických poznámok. Posledný pán poslanec Szalay. Ako prvý, pán poslanec Pročko, nech sa páči.
Hreha, Štefan, poslanec NR SR (2015-11-10):
Ďakujem pekne. Vážený pán predseda, dovoľte mi, prosím, ako určenému spravodajcovi predniesť správu Výboru Národnej rady pre financie a rozpočet o výsledku prerokovania návrhu rozpočtu Exportno-importnej banky Slovenskej republiky na rok 2016. Výbor Národnej rady pre financie a rozpočet ako gestorský výbor podáva Národnej rade túto správu výboru o prerokovaní vyššie uvedeného návrhu rozpočtu: Predseda Národnej rady svojím rozhodnutím č. 1800 z 15. októbra 2015 pridelil návrh rozpočtu na prerokovanie výboru pre financie a rozpočet. Zároveň určil výbor pre financie a rozpočet ako gestorský výbor. Výbor Národnej rady pre financie a rozpočet uznesením 489 z 3. novembra 2015 súhlasil s návrhom rozpočtu. Zároveň odporučil Národnej rade tento návrh rozpočtu schváliť. Výbor Národnej rady pre financie a rozpočet schválil svojím uznesením č. 529 zo 6. novembra 2015 správu výboru. Týmto uznesením ma výbor poveril za spoločného spravodajcu, aby som na schôdzi Národnej rady pri prerokovaní o predmetnom návrhu predkladal návrhy v zmysle príslušných ustanovení zákona o rokovacom poriadku. Návrh na uznesenie Národnej rady je prílohou tejto správy. Ďakujem, pán predseda, skončil som, otvorte rozpravu.
Krajčír, Ľuboš, poslanec NR SR (2022-05-24):
Ďakujem pekne. Pán kolega, prosím, držme sa faktov, nie vašich pocitov. Inštitút finančnej politiky zhodnotil prorodinné opatrenia, ja som z nich vybral tri závery. Záver číslo jedna, tri najdôležitejšie: Zníži sa celkové riziko chudoby v priemere o 2,2 percentuálneho bodu, najviac pre deti do 18 rokov. Rodiny s deťmi na Slovensku sú najviac ohrozené chudobou v porovnaní s bezdetnými rodinami v rámci krajín Európskej únie. Záver číslo dva, najviac peňazí na zvýšený prídavok a služby deťom pôjde k najnižšie príjmovým domácnostiam. Záver číslo tri, percentuálne najviac si polepšia najchudobnejší, ktorých príjmy stúpnu viac ako 8 %. Vplyv opatrení s rastúcim príjmom klesá. Domácnosti s najvyšším príjmom si polepšia iba o 1 %. Toto sú výpočty odborníkov, naozaj, pán kolega, prosím, držme sa faktov. Lebo vy vnášate do tohto vaše pocity, vaše uhly pohľadu, ale na konci dňa rozhodujeme naozaj o pomoci rodinám. Vraveli ste tu o školstve. Ja sa už chytám za hlavu, veď vy máte ministra školstva. Ten ako pomohol učiteľom? Ako zvýšením platu, ako im pomohol s nejakým personálnym zabezpečením, so zlepšením systému? No nijako. Včera som zachytil akurát, že bude, jeden deň zruší im ročné, polročné prázdniny, a to je výsledok? (Ruch v sále.)
Paška, Pavol, predseda NR SR (2013-09-03):
Pán poslanec Kollár.
Bugár, Béla, podpredseda NR SR (2011-02-04):
Ďalej v rozprave vystúpi pán poslanec Osuský, stráca poradie, pán poslanec Dostál tiež, pán poslanec Richter stráca poradie a pán poslanec Kažimír stráca poradie. Ani jedného tu nevidím. Vyhlasujem rozpravu týmto pádom za skončenú. Chcem sa opýtať pána navrhovateľa, či chce zaujať stanovisko k rozprave. Nie je to tak. Pani spravodajkyňa? Nech sa páči.
Vlčan, Samuel, minister pôdohospodárstva a rozvoja vidieka SR (2022-06-28):
Ďakujem za slovo, pán predsedajúci. Vážené panie poslankyne, vážení páni poslanci, my sme na ministerstve pôdohospodárstva a rozvoja vidieka začali pripravovať novelu zákona 330/1991 o pozemkových úpravách už na jeseň minulého roku, takže je za nami naozaj dlhý proces a naozaj zložitá, ale dobrá diskusia, lebo je to veľmi dôležitý právny predpis. Na samotnej vláde bol tento, táto novela predložená trikrát a vždy dopracovaná pre pripomienky niektorých kolegov. Verím v to, že sme prišli naozaj k dobrému riešeniu, k dobrým formuláciám tak vo vládnom návrhu, ako aj v pozmeňujúcom návrhu pána poslanca Fecka. Je to jeden dôležitý krok na vyriešenie rozdrobenosti pozemkového vlastníctva na Slovensku, lebo možnože všetci neviete, ale je nás na Slovensku približne 5 a pol mil. obyvateľov, ale katastrálne úrady evidujú viac ako 108 mil. spoluvlastníckych vzťahov a podielov. To je niečo, s čím sa musíme začať vysporiadávať. A áno, aj tento zákon je dôležitý, aj ten pozmeňujúci návrh, aby sme mohli realizovať v ďalšom období ďalšie reformy na úseku pozemkových a užívacích vzťahov, ako bude zavedenie registra užívacích vzťahov a ako aj bude vytváranie právnych podkladov na ozeleňovanie a ekologizáciu krajiny. Ja by som teda ešte doplnil informáciu pre pána poslanca Mičovského, my budúci mesiac otvoríme na ministerstve výzvu 43D s alokáciou 55,4 mil. euro práve pre tie katastre, kde už prebehli komasácie, že sa môžu prihlásiť do tejto výzvy, aby si vo svojich katastroch zrealizovali tie spoločné zariadenia, opatrenia, teda tie vetrolamy, remízky a v jednom projekte sa môžu prihlásiť až o 1,3 mil. euro. Čo sa týka námietok pána Baránika, žiaľ, už nie je v sále, ale chcem mu povedať, že to ustanovenie, ktoré mu vadí, sa nachádza aj v platnom zákone, v terajšom platnom zákone v § 14 ods. 8, takže nechávam na vás, páni poslanci, že či sa teda rozhodnete vyčleniť tento bod 8 na samostatné rokovanie, teda bod 8 pozmeňujúceho návrhu pána poslanca Fecka, alebo nie. Ja si osobne myslím, že táto zmena je potrebná, ale nechám to na vaše rozhodnutie. Ďakujem za pozornosť.
P. Paška, predseda NR SR: (2006-10-24):
(Hlasovanie.) 137 prítomných, 90 za, 29 proti, 17 sa zdržalo, 1 nehlasoval. Uvedený návrh sme schválili, a preto otváram rozpravu v treťom čítaní a pýtam sa, či sa chce niekto prihlásiť s návrhom v treťom čítaní? Nie. Uzatváram alebo vyhlasujem rozpravu za skončenú a budeme hlasovať o návrhu zákona ako o celku.
Zmajkovičová, Renáta, podpredsedníčka NR SR (2013-07-01):
Pán spravodajca, záverečné slovo? (Reakcia spravodajcu.) Nech sa páči.
B. Bugár, podpredseda NR SR: (2006-02-03):
(Hlasovanie.) Prítomných 133, za 111, proti 10, zdržalo sa 11, nehlasoval 1. Konštatujem, že návrh uznesenia sme odsúhlasili. Teraz prosím pani poslankyňu Tkáčovú, aby uviedla hlasovanie k návrhu na zaradenie 1,09 % majetkovej účasti štátu na podnikaní spoločnosti UniBanka, a. s., do zoznamu majetkových účastí štátu na podnikaní iných právnických osôb zahrnutých do privatizácie (tlač 1433). Nech sa páči.
B. Bugár, podpredseda NR SR: (2003-10-22):
(Hlasovanie.) Prítomných 73 poslancov. Navrhujem, aby sme pokračovali v rozprave, a to o vládnom návrhu zákona o zriadení Univerzity J. Selyeho v Komárne a o doplnení zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov (tlač 373). Pán minister, nech sa páči, takisto aj pán spravodajca, zaujmite miesto určené pre spravodajcov. Ako druhý z písomne prihlásených poslancov v rozprave vystúpi pán poslanec Mikolaj. Nech sa páči.
Bagačka, Michal, poslanec NR SR (2013-03-19):
Pán predseda, dajte, prosím, hlasovať o zákone ako celku.
Hrnčiar, Andrej, podpredseda NR SR (2016-04-28):
Nech sa páči, pán minister.
Danko, Andrej, predseda NR SR (2016-09-06):
Ďakujem. Reakcie na faktické poznámky, pán poslanec Miroslav Beblavý.
Mazurek, Milan, poslanec NR SR (2020-12-09):
Pán podpredseda Šeliga, ja nebudem míňať nejak špeciálne energiu, aby som reagoval na vaše detinské poznámky, nestojí mi to za to. Pán poslanec Benčík, alebo po novom vás môžem nazvať pokojne aj Dr. House, lebo vy ste proste expert. Ja vám chcem povedať, že vôbec neviete nič o prípade pána Čajku, takže zbytočne o tom budete hovoriť, ale bolo to úplne inak. A čo sa týka pána v Lučenci, ktorý vraj zomrel po tom, čo sa nakazil na tom proteste. Toto je presne ten príklad toho, akí vy ste fantastickí vírusoví detektívovia úplne všetci. Vy viete presne, kde sa človek nakazil, čo mu bolo, aký mal zdravotný stav, aké komorbidity možno mal, jednoducho na čo zomrel. Vy to viete úplne špičkovo, ale nie ste už taký aktívny a nevediete si taký krásny čitateľský denník v prípadoch ľudí, ktorí zomreli zrejme na následky státia v radoch pri povinnom celoplošnom testovaní, alebo proste človek, ktorý priamo zomrel na infarkt, keď stál v rade v Prešove. Toto tu už nespomínate a nehovoríte o tom ako obetiach Matovičovho režimu a ja nerozumiem tomu, že prečo. keď vy ste predsa ten, ktorému vždy ide o spravodlivosť, o lásku o pravdu. Vy chcete vždy šíriť iba to, čo je zrejmé a čo je fakt, ale tieto veci nejak zamlčujete a treba sa nad tým zamyslieť. Čo sa týka pána Žiaka, ktorý hovorí, že ja mám nejakých desať odborných titulov z vedeckých disciplín a niečo podobné, lebo som sa dokázal vyjadriť k rôznym veciam, o ktorých on nemá ani poňatia, tak to je niečo podobné, ako vyjadrovať sa k pánovi Šeligovi, nemá to zmysel. Ale každopádne vám chcem povedať, milá vláda, že každá jedna diktatúra raz skončí. Každá jedna diktatúra v histórii padla a to je jedno, či trvala 10, 20 alebo 100 rokov, vždy to nakoniec občiansky odpor prelomil. A vy viete sami veľmi dobre, že tí, ktorí obmedzovali iným ľudské práva, tí, ktorí sa starali o to, aby iným pošliapavali slobodu, vždy v histórii dopadli zle. Ja sa vám nevyhrážam, ale iba hovorím o tom, že ľudia, ktorých stále udupávate, ľudia, ktorým beriete slobodu, raz proste prestanú mať na toto nervy.
Maďarič, Marek, poslanec NR SR (2019-10-18):
Pani poslankyňa Kaščáková, fondy, ak teraz ste použili slovo, že velebím, dobre, ale ak ste si povšimli, že ich nevelebím len ja, ale aj opozícia a vy ste na tej druhej strane jeden, ste jeden z mála opozičných predstaviteľov, ktorí od začiatku fondy spochybňujete. Spochybňuje faktické výsledky, rozvoj audiovizuálnej kultúry, rozvoj kultúry ako takej cez fondy. Určite, určite moja práca na ministerstve mala veľa nedostatkov, ale tie fondy jednoducho, nehovorím to ja, to je proste fakt, že veľmi prospeli. A zopakujem vám to, čo som vám povedal aj v reakcii na vašu predchádzajúcu faktickú na moje vystúpenie, pokúste sa byť menej osobná, potom to skvalitní aj vaše vystúpenia v tomto pléne. A právo vystúpiť napriek vašej predstave, že nemám v tomto pléne, právo mám, pokiaľ som riadne zvoleným poslancom, mám právo sa vyjadrovať. To mi naozaj nemôžete zakázať, aj keď sa mi zdá, že máte tie sklony upierať ľuďom aj poslancom a politikom tie základné práva.
Glváč, Martin, podpredseda NR SR (2018-10-18):
S faktickými poznámkami šesť poslancov, končím možnosť prihlásiť sa. Pán poslanec Baláž.
Vons, Peter, poslanec NR SR (2021-05-11):
Pán predsedajúci, dajte, prosím, hlasovať o bode 2 spoločnej správy s odporúčaním gestorského výboru schváliť. Upozorňujem, že v rozprave pán poslanec Hattas predložil komplexnejší pozmeňujúci návrh.
Ďuriš Nicholsonová, Lucia, podpredsedníčka NR SR (2018-05-17):
Dovoľte mi, aby som otvorila nasledujúce body, a to písomné odpovede na interpelácie a interpelácie. Otváram teraz bod písomné odpovede členov vlády Slovenskej republiky na interpelácie poslancov Národnej rady Slovenskej republiky písomne podané do 15. februára 2018 pod tlačou 848 a odpovede na interpelácie poslancov Národnej rady Slovenskej republiky písomne podané do 5. apríla 2018, tlač 909. Z dôvodu prehľadnosti poprosím poslancov, aby pri svojom vystúpení uviedli číslo, pod ktorým sa odpoveď člena vlády v tlači 848 a 909 nachádza, a v prípade nespokojnosti s odpoveďou uviesť, či žiadajú, aby Národná rada hlasovala o ich nespokojnosti s odpoveďou. Otváram teraz rozpravu. Písomne sa do rozpravy prihlásili páni poslanci Martin Klus a pán poslanec Boris Kollár. Nech sa páči, pán poslanec Klus, máte slovo. (Rokovanie o písomných odpovediach členov vlády Slovenskej republiky na interpelácie poslancov Národnej rady Slovenskej republiky podaných na 26. schôdzi Národnej rady Slovenskej republiky a do 15. februára 2018 , tlač 848, a písomných odpovediach členov vlády Slovenskej republiky na interpelácie poslancov Národnej rady Slovenskej republiky podaných na 28. schôdzi Národnej rady Slovenskej republiky a do 5. apríla 2018 , tlač 909.)
Kollár, Boris, predseda NR SR (2022-09-20):
Prosím, prezentujme sa a hlasujme. (Hlasovanie.) Prítomných 146 poslancov, za 90, proti žiadny, zdržalo sa 48, nehlasovali 8. Konštatujem, že Národná rada sa uzniesla, že tento návrh zákona prerokuje v druhom čítaní . Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajkyňu, aby uviedla hlasovanie.
Pellegrini, Peter, predseda NR SR (2015-09-29):
Ďakujem pekne. Otváram všeobecnú rozpravu k tomuto bodu. Konštatujem, že som dostal jednu písomnú prihlášku do rozpravy, od pána poslanca Hlinu, ktorý je jediným písomne prihláseným do rozpravy. Potom dám možnosť prihlásiť sa do rozpravy ústne. Nech sa páči, pán poslanec, máte slovo.
Poliačik, Martin, poslanec NR SR (2010-10-15):
Pán kolega Blanár, vy máte takú dosť pre poslancov SMER-u príznačnú diagnózu, volá sa že „sucho“, takže selektívne ucho, lebo počujete jednu časť a tú druhú nepočujete. Ja som síce hovoril o tom, že v Škandinávii aj predavač hotdogov dokáže po anglicky rozprávať, ale to malo byť ukážkou toho, že to tam dokáže naozaj každý. A hneď vzápätí nato som hovoril o tom, že tu máme mať mladú generáciu, ktorá má kriticky myslieť a komunikovať na svetovej úrovni. Rozprával som aj o tom, že majú byť schopní vedecké texty spracovať v angličtine a nečakať na preklad. Takže skúste niekedy „sucho“ – selektívne ucho vypnúť a potom možno budete schopný pochopiť celú myšlienku. Ale súhlasím s tým, čo ste hovorili na konci. Poďme sa rozprávať aj o prostriedkoch, ktorými budeme dosahovať to, že takúto generáciu tu budeme mať. A som veľmi rád, že na tom, že tá generácia je tu potrebná a chceme ju, sa dokážeme zhodnúť. Ďakujem veľmi pekne.
Farkašovský, Karol, poslanec NR SR (2017-05-11):
Ďakujem. Moja faktická poznámka bude extrémne stručná a vecná. Chcem sa pánovi poslancovi Dostálovi poďakovať za jeho vystúpenie v rozprave, ale najmä za to, že posilnil vo mne hlboké presvedčenie, že v tomto parlamente možno svitá na lepšie časy. Ďakujem pekne.
Paška, Pavol, predseda NR SR (2014-11-10):
Pani poslankyňa, kľud.
Gyimesi, György, poslanec NR SR (2021-10-20):
Ďakujem za slovo, pán predsedajúci. Vážené dámy, vážení páni, plníme sľuby dané aj národnostným komunitám, ktoré sme sa zaviazali plniť do programového vyhlásenia vlády. A jedným z takýchto sľubov bol ten, že sa zmenia metódy a formy vyučovania slovenského jazyka na národnostných školách. Dnes vieme, že práve žiaci pochádzajúci z menšinového prostredia alebo z prostredia národnostných komunít v čase, keď prídu do, na strednú školu, napríklad zo základnej školy s vyučovacím jazykom národ... v jazyku národnostnej menšiny, tak majú obrovský problém naskočiť na ten vlak, ktorý zmeškali oproti tým žiakom, ktorí chodili do slovenských škôl. Takíto žiaci majú automaticky možnosť sa učiť slovenský jazyk presne tak isto, ako aj ostatní, to znamená, že sa učia vetné skladby, učia sa členy, učia sa prísudky a príslovkové určenia namiesto toho, aby sa naučili komunikovať najprv v jazyku. Týmto sa aj prehlbuje aj tá medzera medzi takýmito žiakmi a medzi žiakmi pochádzajúcich zo slovenského, zo slovenského prostredia. Je to vec, ktorú zväz, napríklad Zväz maďarských pedagógov požadoval už 30 rokov od založenia Slovenskej republiky alebo presne od prevratu. A bolo to práve ministerstvo školstva pod vedením pána ministra Gröhlinga, ktoré to umožnilo. A ja sa mu za toto v mene všetkých týchto pedagógov, v mene všetkých rodičov a aj žiakov chcem veľmi pekne poďakovať. A teraz mi dovoľte, aby som prečítal pozmeňujúci a doplňujúci poslancov Národnej rady Slovenskej republiky Györgya Gyimesiho a Radovana Marcinčina k vládnemu návrhu zákona, ktorým sa mení a dopĺňa zákon č. 245/2008 Z. z. o výchove a vzdelávaní (tzv. školský zákon) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 640). K čl. I bod 26 znie: „26. V § 12 ods. 3 prvej vete sa slová „ich jazyku“ nahrádzajú slovami „jazyku príslušnej národnostnej menšiny“ a v druhej vete sa na konci pripájajú tieto slová: „alebo vyučovací predmet slovenský jazyk a slovenská literatúra, ktorý sa vyučuje metódami a formami výchovy a vzdelávania ako cudzí jazyk“.“ Toto bol pozmeňujúci návrh, ďakujem pekne
Hort, Milan, podpredseda NR SR (2011-07-01):
Ďalej s faktickou poznámkou sa prihlásil pán poslanec Jozef Viskupič. Nech sa páči.
Paška, Pavol, predseda NR SR (2014-03-25):
Že najprv hlasujeme o bode 1 z návrhov pánov poslancov. (Hlasovanie.) 133 prítomných, 48 za, 72 proti, 11 sa zdržali, 2 nehlasovali. Tento návrh sme neschválili.
Kazda, Radovan, poslanec NR SR (2021-07-01):
Ďakujem, pán minister. Je to pozitívna informácia pre mňa, že by mohlo dôjsť teda k nejakému rozšíreniu informácií. Ja si myslím, že tie správy boli dôležité. Chápem aj to teda, že je to, je to finančná záťaž pre rezort objednávať si takúto službu, ale minimálne to dá tie, tá, tieto správy dávali ako veľkú, veľkú, mali veľkú informačnú hodnotu a sú aj dobrým podkladovým materiálom nielen napríklad pre študentov, ale aj proste aj pre účastníkov trhu. Napríklad vo vodnom hospodárstve aj pre nejaké ďalšie strategické plánovania. Jednoducho, aby tam tá báza bola naozaj dosť veľká. Takže ďakujem.
Šeliga, Juraj, podpredseda NR SR (2021-01-14):
Ďakujem pekne. Zaujať, nechcete zaujať stanovisko? Vyhlasujem pätnásťminútovú prestávku na (reakcia z pléna), počkajte, pán Suja, na požiadanie parlamentnej legislatívy, aby pripravili hlasovanie. Aj pri vašom zákone by sme robili, nebojte sa. A budeme hlasovať 18.30. Ďakujem. (Prestávka.) (Po prestávke. Zaznievanie gongu.)
Poliačik, Martin, poslanec NR SR (2012-09-14):
Štefan, ja popravde vôbec neviem, že na čo z môjho prejavu si reagoval, takže to nemôžem ani dovysvetliť, lebo som jednoducho spätne nenašiel ani len tú vetu, na ktorú si reagoval. Ale on je tak vnútorne rozporuplný, ten tvoj prejav, lebo na jednej strane sa snažíš prezentovať ako veľmi v tvojej hlave sú muži a ženy rovní ako ľudské bytosti, ale už len, hej, presne, Ježiš, ja musím s pani Vaľovou súhlasiť, ale hej, presne ten výrok, že pre mňa je žena rovnako človek ako muž, demonštruje, že tam je veľmi jasná prierva v myslení a že sa vnútorne musíš tlačiť k tomu, aby si také niečo povedal. Ono totižto ani pri tých zamestnaniach nejde o to, že či prerozdeľujem prácu, toto je mužom a toto je ženám, ja sa musím práveže na každého jedného pozrieť ako na samostatnú bytosť a posúdiť jeho schopnosti. Ja mám susedku, ktorá má 120 kíl, dennodenne nosí štyri poschodia naozaj ťažké veci a som si 100-percentne istý, že za deň by vykopala viacej toho kanála ako my dvaja dohromady, keď sa na nás pozrieš. Takže treba sa naozaj pozrieť na každého človeka zvlášť, na jeho schopnosti, talenty, posúdiť ich v porovnaní s tým, čo má robiť, a nerozdeľovať, že toto je mužská práca, toto je ženská, ale nechať jednoducho každého, aby robil to, na čo má talent a schopnosti. A posledná vec, ja zástupcom katolíckej cirkvi začnem veriť, že to myslia s rodovou rovnosťou vtedy, keď začneme vysväcovať ženy za kňažky. Vtedy tomu uverím. Ďakujem. (Potlesk.)
Laššáková, Jana, podpredsedníčka NR SR (2015-10-02):
Na vystúpenie pani podpredsedníčky s faktickými poznámkami páni poslanci a poslankyne: Šípošová, Mičovský, Kadúc, Poliačik. Končím možnosť prihlásiť sa s faktickými poznámkami. Nech sa páči, pani poslankyňa Šípošová.
B. Bugár, podpredseda NR SR: (2004-06-23):
(Hlasovanie.) Prítomných 124 poslancov, 122 za návrh, 2 sa zdržali hlasovania. Konštatujem, že sme v treťom čítaní. Otváram rozpravu v rámci tretieho čítania a pýtam sa, či sa hlási niekto do rozpravy. Konštatujem, že nikto. Vyhlasujem rozpravu za skončenú. Pán spravodajca, nech sa páči, záverečné hlasovanie.
Zmajkovičová, Renáta, podpredsedníčka NR SR (2012-07-31):
Pani poslankyňa Vaľová.
Pellegrini, Peter, predseda NR SR (2015-03-10):
Pán poslanec. Pán poslanec, pán poslanec!
Kollár, Boris, predseda NR SR (2022-06-16):
Prosím, prezentujme sa a hlasujeme. (Hlasovanie.) Prítomných 137 poslancov, za 87, proti 14, zdržalo sa 35, nehlasoval 1. Uvedený návrh sme schválili.
Blaha, Ľuboš, podpredseda NR SR (2023-11-23):
131. Pán poslanec Kalivoda.
B. Bugár, podpredseda NR SR: (2005-09-21):
Otváram rozpravu a pýtam sa, či sa hlási niekto do rozpravy. Pani poslankyňa Bollová ako jediná. Končím možnosť sa prihlásiť ústne do rozpravy. Pani poslankyňa, nech sa páči, máte slovo. D. Bollová, poslankyňa: Ďakujem pekne, pán predsedajúci. Vážený pán predsedajúci, kolegyne, kolegovia, pán minister, dovoľte mi, aby som k navrhovanému zákonu a trošičku aj k tomu predchádzajúcemu predniesla niekoľko pripomienok, resp. otázok. Náš klub pri prerokúvaní materiálov má takéto pripomienky. Dostali sme list od zamestnancov vojenských správ, ktorí pripomínajú, že by do tohto zákona bolo dobré zapracovať hlavne dva body: - Vykonávať odvodné a prieskumné konania už v čase bezpečnosti štátu a nie až počas krízy. - A po druhé, aby regrutačné strediská v súvislosti s náborom do ozbrojených síl mali kvalitné vedenie evidencie brancov, odvedencov a vojakov v zálohe územnými vojenskými správami. My k tomu ešte dodávame. Ak chceme prijať zákon o brannej povinnosti, bolo by veľmi vhodné, aby na brannú povinnosť boli mladí muži, resp. aj dievčatá pripravované, pretože ak sa vyhlási krízový stav a budú povolaní všetci, ktorí majú alebo podliehajú brannej povinnosti, máme taký dojem, že nebudú na výkon tejto svojej povinnosti absolútne pripravení a stanú sa vlastne, prepáčte mi výraz, „mäsom na jatky“. Myslíme si, že branná povinnosť predpokladá určitú prípravu. Chýba nám, že mládež vôbec nemá vedomosti ani o civilnej obrane, ani o brannej príprave, ani o nejakej vlasteneckej povinnosti, to už vôbec nie. Apelujem preto na pána ministra obrany, aby tento návrh prerokoval, resp. pokúsil sa aspoň prediskutovať aj s pracovníkmi ministerstva školstva, resp. s ministrom školstva, aby mládež na brannú povinnosť bola pripravovaná. Nehovorím, že od základnej školy, ale aspoň od tých 14, 15 rokov, resp. na vysokých školách, aby chlapci a dievčatá mali pojem o tom, že keby sa niečo stalo a budú povinní nastúpiť do obranných síl Slovenskej republiky, tak tam budú robiť to a to. Táto pripomienka je o to závažnejšia, že v dnešnej dobe technického pokroku a veľmi pokročilých a zložitých zbraňových systémov je nemysliteľné, aby človek z civilu neznalý absolútne ani vojenského poriadku a už tobôž nie vojenskej technicky mohol plniť brannú povinnosť. Preto vás prosíme, pán minister, aby ste pred druhým čítaním zvážili možnosť doplniť do tohto branného zákona naše pripomienky. Ďakujem vopred.
Hrnčiar, Andrej, podpredseda NR SR (2019-01-30):
Prosím, prezentujme sa a hlasujme. (Hlasovanie.) Prítomných 143, za 78, proti 38, zdržali sa 27. Konštatujem, že Národná rada sa uzniesla, že tento návrh zákona prerokuje v druhom čítaní.
Šimečka, Michal, podpredseda NR SR (2024-06-26):
Ďakujem. Pani poslankyňa Kolíková s reakciou na faktické poznámky, nech sa páči.
P. Hrušovský, predseda NR SR: (2004-03-09):
Chcem vás informovať, že o ospravedlnenie svojej neúčasti na dnešnom rokovacom dni požiadali panie poslankyne a páni poslanci Beňová, Blajsko, Cagala, Chovanec, Karlin, Kubovič, Rehák a pán poslanec Jozef Ševc. V piatok sme prerušili rokovanie o vládnom návrhu zákona o voľbách do Národnej rady Slovenskej republiky. Ešte predtým, ako pristúpime k rokovaniu o ďalších bodoch programu, chcem vás poprosiť o všeobecný súhlas s prerokúvaním poradia zajtrajších bodov programu, ak nebudú námietky, odporúčam z dôvodu toho, že pán minister zahraničných vecí má zajtra dlhodobo dohodnuté stretnutie so svojim poľským kolegom, aby sme zajtrajšie rokovanie začali blokom štyroch bodov programu pána ministra zahraničných vecí a po nich by sme rokovali o návrhu o zdravotnej situácii, ktorú predkladá pán minister zdravotníctva. Je všeobecný súhlas s takýmto postupom, že by sme ráno o 9.00 prerokovali Kukanove body programu a po nich správu ministra zdravotníctva. Pán poslanec Fico.
Šimečka, Michal, podpredseda NR SR (2024-06-12):
Ďakujem veľmi pekne a dávam slovo spravodajcovi, ktorého určil gestorský výbor, ústavnoprávny výbor, pánovi poslancovi Glückovi,
Figeľ, Ján, podpredseda NR SR (2012-06-19):
Ďakujem pekne. Pán poslanec Brixi.
Muňko, Dušan, poslanec NR SR (2020-05-14):
Pán kolega, máte pravdu, len musíte poznať mieru, pokiaľ sa týka, keď spomínate Sociálnu poisťovňu alebo keď si zoberiete daňové riaditeľstvo, prečo v roku 2012 padlo. Tie zmluvy, ktoré sú na jednotlivých, či to je zdravotná poisťovňa, Všeobecná zdravotná poisťovňa, Sociálna poisťovňa alebo iné štátne organizácie alebo verejné, majú zmluvy dodávatelia tak, že sa nedajú vypovedať. Čiže ten systém je nastavený tak, ako je, to je jedna vec. Druhá vec je, pred tým, ako toto, ten regionálne, to ministerstvo vznikne, by mala prísť reforma verejnej správy a samosprávy, pretože si myslím, že Slovensko nepotrebuje toľko okresov a toľko ani, a takisto by bolo treba spraviť spádové oblasti či spádové dediny, ktoré by mali byť. Potom môžme sa baviť aj o tom, čo ste hovorili, pretože platy, ktoré ste tu povedali z hľadiska verejnej správy sú na takej nízkej úrovni, že mladí ľudia pracovať nebudú. To isté, keď zoberiete ítečkára v súkromnej firme a zoberiete ítečkára v Sociálnej poisťovni, tak ten má plat 1 400 euro, plat v podobnej organizácii, ako je Sociálna poisťovňa, čiže keď zoberiete ktorúkoľvek strednú banku, má 4-tisíc euro. Takže musíte brať rozdiel s materiálom, v ktorých jednotlivých organizáciách robíte. A pričom, keď chcete, ja držím palce aj pani Remišovej, aj..., pani podpredsedníčke Remišovej aj pánovi podpredsedovi. Pokiaľ chcete vysúťažiť akýkoľvek projekt či v Sociálnej poisťovni, a tak, ako je dneska, nastavené sú zákony, lebo keď sme chceli zmeniť veci z hľadiska verejného obstarávania, tak ste to nepodporili. Pokiaľ bude verejné obstarávanie nastavené tak, ako je, tak sa teším, ako vysúťažíte niektoré veci, pretože... (Prerušenie vystúpenia časomerom.)
Hrnčiar, Andrej, podpredseda NR SR (2019-09-10):
Pani poslankyňa Gaborčáková, s faktickou poznámkou.
Ďuriš Nicholsonová, Lucia, podpredsedníčka NR SR (2017-03-28):
Ďakujeme pekne, pani ministerka, na vaše vystúpenie registrujme päť faktických poznámok. Končím možnosť prihlásiť sa s faktickou poznámkou. Pán poslanec Baránik, nech sa páči.
R. Raši, minister zdravotníctva SR: (2009-10-27):
V súlade so zákonom predkladám v súvislosti s ukončením funkčného obdobia návrh na odvolanie MUDr. Milana Považana z funkcie podpredsedu dozornej rady a návrh na voľbu MUDr. Gabriely Kaliskej do funkcie nového podpredsedu dozornej rady, ktorá spĺňa všetky zákonom stanovené požiadavky. Ďakujem pekne.
E. Kolesár, poslanec: (2005-01-20):
Pozmeňujúci návrh znie. Po prvé, v § 12 ods. 1 sa vypúšťa písmeno b) a doterajšie písmená c) a d) sa označujú ako b) a c). A po druhé, v § 12 ods. 2 sa slová: „písmena a) a b)“ nahrádzajú slovami „písmena a)“. Dovoľte odôvodnenie k tomuto pozmeňujúcemu návrhu. Navrhovaným znením v § 12 ods. l a 2 zákona č. 141/61 Zb. o trestnom konaní súdnom v znení neskorších predpisov sa príslušníci Policajného zboru zaraďujú pod jurisdikciu Vojenských súdov. V súvislosti s tým, tak ako som povedal, navrhujem vypustenie písmena b) z § 12 ods. 1 a 2, nakoľko zaradenie príslušníkov Policajného zboru i ostatných ozbrojených zložiek pod jurisdikciu Vojenských súdov je podľa - nielen môjho názoru - v rozpore s odporúčaním Rady Európy č. 10 časť 4 v bode 13, podľa ktorého polícia pri vykonávaní policajných povinností v občianskej spoločnosti má podliehať občianskym orgánom. Zaradenie policajtov pod vojenskú jurisdikciu je preto v rozpore s už Slovenskom ratifikovanou rezolúciou Rady Európy č. 690, takzvanou deklaráciou o polícii, ktorá zjavne určuje civilný, teda občiansky štatút polície. Pristúpením k Rade Európy sa odporúča na tejto inštitúcie stali aj pre Slovensko smerodajnými a preberajú ich do svojej legislatívy členské štáty Európskej únie. V čl. 15 písm. b) štatútu o Rade Európy sa dokonca uvádza, že výbor ministrov Rady Európy môže požiadať vlády členských štátov, aby ho informovali o krokoch, ktoré boli podniknuté v súvislosti s jej odporúčaniami. Vo vzťahu k jurisdikcii nad policajnými ozbrojenými zbormi je smerodajnou skutočnosť, že žiadny z členských štátov nemá, európskymi, nemá podriadené policajné sily pod vojenskú jurisdikciu, teda pod jurisdikciu vojenských súdov a napríklad môžeme uviesť príklad, v Rakúsku, kde nespadá pod takúto jurisdikciu, teda nespadajú ani samotní príslušníci vojska. Nakoľko sa dopúšťajú takzvaných civilných trestných deliktov ako aj všetci ostatní občania, a nie vojenských. V takých prípadoch sú súdení civilnými trestnými súdmi. Nakoľko Slovenská republika deklaruje, že Policajný zbor Slovenskej republiky nie je vojensky organizovaným zborom a táto formulácia už nie je ani v zákone o Policajnom zbore, nie je správne jeho podriadenie pod vojenskú jurisdikciu vojenských súdov a prokuratúry. Ďakujem za pozornosť.
Kuffa, Štefan, poslanec NR SR (2021-06-24):
Ďakujem za slovo, pán predsedajúci. Dovolím si interpelovať a využívam situáciu, ale odišiel medzitým pán minister zdravotníctva. Či je tu niekde? Odišiel. Jeho som chcel interpelovať. Neviem, či sa vráti. (Prerušenie vystúpenia predsedajúcim.)
Jasaň, Viliam, poslanec NR SR (2013-02-13):
Vždy oslovím toho poslanca, ktorý vystupoval, a reagujem na jeho vystúpenie. Na to mám ako spravodajca právo. A vystupujem práve na vás, ktorý ste hovoril o nezamestnanosti mladých a medzigeneračnom probléme. Ja vysvetľujem, ako ja sa na to pozerám a snažím sa vyvrátiť váš názor. Ale dobre, aby som vás zbytočne nedráždil, nebudem ďalej pokračovať. Veľmi rád, chcel som tu ešte pár vecí povedať. Ale môj záver je ten, že my, samozrejme, aj na klube budeme zvažovať všetky vystúpenia, ktoré tu sú, a ešte raz sa možno k tomu vrátime. A my sa vždy rozhodujeme na základe našich vlastných skúseností bez ohľadu na to, aby nás do toho niekto vo svojich vystúpeniach tu tlačil. Ďakujem pekne. (Potlesk.)
B. Bugár, podpredseda NRSR: (2004-12-03):
M. Maxon, poslanec: Áno, ďakujem pekne. To je môj pohľad a moje vnímanie problémov a takto som ho aj formuloval, ale, pán predseda výboru pre financie, rozpočet a menu, vy ste išli ešte ďalej v mojej kritike a úplne na sto percent ste potvrdili tie moje obavy, ktoré ja som vyslovil. Vy ste predsa povedali, že výsledkom fiškálnej decentralizácie je, že malé obce nemajú reálnu šancu prežiť! Lebo dnes vaše návrhy, o ktorých hovoríte, majú zabezpečiť to, aby malé obce a malé mestá prežili. Nuž tak, ďakujem pekne, dámy a páni, za takú fiškálnu decentralizáciu, keď v jej závere máme jedinú ambíciu, aby malé mestá a malé obce mali reálnu šancu prežiť. A veľmi jasne a úplne transparentne ste podporili tú moju principiálnu výhradu, že tú kompetenciu, ktorú sme v zákone dali vláde Slovenskej republiky, že tú kompetenciu vláda nevyužíva korektne, respektíve nevyužila ten čas na to, aby korektne vytvorila podmienky pre malé obce, malé mestá. Takže v podstate z vecného hľadiska sa absolútne na hodnotení fiškálnej decentralizácie zhodujeme.
Figeľ, Ján, podpredseda NR SR (2014-12-10):
Posledným rečníkom prihláseným do rozpravy je pán Alojz Hlina. Nech sa páči.
Kažimír, Peter, podpredseda vlády a minister financií SR (2015-03-12):
Ďakujem. Cieľom legislatívnej úpravy je zriadenie Centrálneho informačného systému matriky, pretože elektronizácia matričnej agendy je teraz len na úrovni jednotlivých matrík, nie je však navzájom prepojená. Novela zákona ďalej spresňuje niektoré ustanovenia zákona za účelom vylúčenia nejednotného výkladu a zjednotenia aplikačnej praxe. Ustanovuje sa elektronická matrika ako samostatný špecializovaný portál v súvislosti so zavádzaním elektronických služieb na úseku matrík. Postupné vytváranie elektronickej databázy matričných udalostí pre celé Slovensko umožní zabezpečiť získanie úradného potvrdenia matričných udalostí na úradné účely, v ďalšom zastupiteľnosť matričných úradov pri vydávaní úradných výpisov o matričných udalostiach rozhodujúcich pre zistenie alebo overenie osobného stavu osoby. V ďalšom umožní zrýchlenie, zjednodušenie a zefektívnenie komunikácie občanov s matričnými úradmi. A v neposlednom rade ide aj o to, že občania nebudú musieť predkladať na matriku doklady, ktoré budú už súčasťou elektronickej matriky. Občania budú môcť požiadať napríklad o zmenu mena alebo priezviska alebo o rôzne potvrdenia či výpisy z matričných kníh, tak ako doteraz, osobne, poštou alebo po novom na ktorejkoľvek matrike na Slovensku, ktorá bude pripojená do elektronickej matriky. Nebudú teda musieť urobiť podanie na vecne príslušnej matrike v mieste uzavretia manželstva, resp. narodenie dieťaťa či úmrtia osoby. Občanom to ušetrí čas a ubudnú im tiež výdavky na cestovanie. Prvotný zápis narodenia, uzavretia manželstva, úmrtia budú občania musieť vybavovať aj naďalej osobne z dôvodu, že rodičia musia podpísať dohodu o mene dieťaťa, snúbenci žiadosť o sobáš a podobne. Služby elektronickej matriky bude možné využívať na základe elektronického občianskeho preukazu so zaručeným elektronickým podpisom. Novelou zákona dochádza k doplneniu a zmene úpravy v súvislosti s riešením nových aplikačných problémov týkajúcich sa zápisu údajov do matriky, napríklad ak ide o dieťa uložené v hniezde záchrany či pôrody v domácom prostredí. Spracovanie údajov o dieťati, ktoré bolo odložené do verejne prístupného inkubátora, sa do knihy narodení vykoná na základe správy lekára, ktorý poskytol dieťaťu zdravotnú starostlivosť ihneď po jeho nájdení v inkubátore, pričom v oznámení bude musieť byť určený pravdepodobný čas narodenia dieťaťa a miesto narodenia. Ďalšie úpravy sa týkajú riešenia problému, ku ktorým dochádza pri matričných udalostiach, ktoré nastali mimo územia Slovenskej republiky a týkajú sa občanov Slovenskej republiky. Ako príklad možno uviesť potrebu overovania údajov pri uzatváraní sobáša pre potreby identifikácie osoby uzatvárajúcej manželstvo, jej spôsobilosti a podobne. Vzhľadom na čoraz aktuálnejšiu potrebu ochrany osobných údajov sa sprísňuje aj okruh osôb oprávnených vyžiadať si úradný výpis z matriky. Toľko na úvod. Ďakujem.
Nehézová, Jana, poslankyňa NR SR (2017-10-19):
Vážené kolegyne, vážení kolegovia, v súlade s § 73 zákona o rokovacom poriadku som bola určená za spravodajkyňu k návrhu zákona, ktorý je uvedený pod tlačou 688. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh prerokuje v druhom čítaní. V súlade s rozhodnutím predsedu Národnej rady č. 711 z 21. augusta 2017 a s rozhodnutím č. 747 z 26. septembra 2017 navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 24. novembra 2017 a v gestorskom výbore do 27. novembra 2017. Otvorte, prosím, všeobecnú rozpravu.
Kotleba, Marian, poslanec NR SR (2018-05-28):
Ďakujem za slovo. Kolegovia, ja ďakujem za vaše faktické poznámky. Nie všetko, samozrejme, sa dalo povedať v tomto prvom vystúpení a nie všetko sa dalo aj vhodne nadviazať na jednotlivé tie myšlienky, jednu z tých hlavných by som chcel aspoň takto narýchlo ešte povedať. Vieme veľmi dobre, čo s tým malým chlapcom, s tým Alfie Evansom narobili liberáli v Anglicku. A to je obrovský výkričník pre nás všetkých, kam to môže zájsť, ak sa nespamätáme dostatočne včas a skoro a ak budeme ľahostajní voči osudom a najmä teda voči osudom týchto malých nenarodených detí, ktoré sa nevedia brániť, lebo to je taký najľahší terč. Nevedia sa brániť, najľahší terč. Potom prídu eutanázie, potom prídu rôzne iné formy sprevádzania zo sveta, ktoré vymýšľajú, a budeme vidieť, že tá degradácia bude postupovať. Takže dneska si myslím, že ten boj je boj kto z koho. Boj, či zlo, či dobro, boj za život, za smrť. A aj keď nevieme, ako dopadne to hlasovanie, a nevieme, či sa nám podarí to pretlačiť aspoň do druhého čítania, tak musíme spraviť všetko, čo bude v našich silách, všetko, čo bude v našich možnostiach a schopnostiach, aby sme si povedali, že naozaj sme sa pre to odovzdali, lebo ak má zmysel sa pre niečo odovzdať, tak je to práve táto myšlienka a je to práve tento boj. Ďakujem.